ponskom jazyku.
YouTube taktiež oznámila, že v spolupráci so svojou materskou spoločnosťou Google vyvinie úsilie vyfiltrovať japonský audiovizuálny materiál, chránený autorskými právami. Japonská organizácia, zaoberajúca sa ochranou autorských práv skladateľov, hudobníkov a vydavateľov očakáva, že sa tak stane do mesiaca.
V októbri YouTube vymazala takmer 30 000 súborov potom, čo japonská organizácia protestovala proti masovému porušovaniu práv duševného vlastníctva. Minulý týždeň americký koncern Viacom Inc., ktorý má vo svojom portfóliu hudobné stanice MTV, VH1 a filmové štúdiá Paramount Pictures, požiadal YouTube aby odstránila viac než 100 000 neautorizovaných videoklipov zo svojej stránky.
Súčasne niektoré mediálne spoločnosti ako CBS Corp. a General Electric Co.'s NBC Universal uzavreli s YouTube dohody, umožňujúce stránke používať klipy z ich programu. YouTube už má pre návštevníkov upozornenie v angličtine, aby neporušovali autorské práva.